Kendija Aparjode

Kendija Aparjode (dzimusi  Siguldā) ir latviešu kamaniņu braucēja.

 Karjera 
Ar kamaniņu sportu nodarbojas kopš 2010. gada. Viņas māte ir bijusī kamaniņu braucēja Aiva Aparjode, kas ir arī sportistes pirmā trenere. Arī brālis Kristers nodarbojas ar kamaniņu braukšanu.

Pasaules kausa sacensībās piedalās kopš 2012.—2013. gada sezonas. Pirmie lielākie panākumi gūti 2018. gada janvārī Pasaules kausa posmā Siguldā. Sprinta kausā izcīnīta bronzas godalga, bet individuālajās sacensībās, kas bija vienlaikus arī Eiropas čempionāts, iegūta 5. vieta. Komandu stafetē kopā ar Ināru Kivlenieku un Andri un Juri Šiciem izcīnīta 3. vieta gan Eiropas čempionāta, gan pasaules kausa posma ieskaitē.

Pārstāvēja Latvijas komandu 2018. gada ziemas olimpiskajās spēlēs Phjončhanā.

2020. gada pasaules čempionātā Sočos K. Aparjode ieguva augsto 4. vietu individuālajā distancē sievietēm,Kamaniņbraucēja Aparjode pasaules čempionātā Sočos paliek soli no pjedestāla LSM kā arī kopā ar Latvijas komandu sudraba medaļas komandu stafetē.

2020. gada 13. decembrī Pasaules kausa 3. posma sacensībās Oberhofā K. Aparjode pirmoreiz izcīnīja godalgoto vietu šāda līmeņa individuālajās sacensības, iegūstot bronzas medaļu. 2021. gada Pasaules kausa 2. posmā Soču trasē viņa finišēja ar otro labāko rezultātu, sasniedzot augstāko vietu līdzšinējā karjerā.

2021. gada Pasaules čempionātā kopā ar Artūru Dārznieku un Andri un Juri Šiciem izcīnīja bronzas medaļu stafetē.  Pekinā sieviešu vieninieku sacensībās ieņēma 11. vietu. 2023. gada Pasaules čempionātā Oberhofā ieņēma septīto vietu sprintā un astoto vietu vieninieku pamatsacensībās, kas bija labākais rezultāts starp Latvijas sportistēm, bet komandu stafetē kopā ar brāli Kristeru un divnieku ekipāžu, kurā brauca Mārtiņš Bots un Roberts Plūme, izcīnīja bronzas medaļu.

No kamaniņu sporta brīvajā laikā nodarbojas arī ar orientēšanās sportu, kas bija pirmais sporta veids, kurā Kendija trenējusies.Latvijas čempionāts orientēšanās sportā  LSM

 Atsauces 

 Ārējās saites 

 LOV profils
 kamanas.lv profils

Kategorija:1996. gadā dzimušie
Kategorija:Siguldā dzimušie
Kategorija:Latvijas kamaniņu braucēji
Kategorija:Latvijas sportisti 2022. gada ziemas olimpiskajās spēlēs
Kategorija:Latvijas sportisti 2026. gada ziemas olimpiskajās spēlēs
Kategorija:Kamaniņu braucēji 2018. gada ziemas olimpiskajās spēlēs
Kategorija:Kamaniņu braucēji 2022. gada ziemas olimpiskajās spēlēs
Kategorija:Kamaniņu braucēji 2026. gada ziemas olimpiskajās spēlēs